cyanic-selkie/wikianc huggingface dataset:
Lise Meitner
Flukt til Sverige
En måned senere var hun i Stockholm, hvor hun hadde fått plass ved Manne Siegbahns nye institutt for eksperimentell fysikk. Etter kort tid ble det klart for henne at oppholdet der ville bli ganske annerledes enn forventet. I stedet for å bli mottatt med begeistring som en ny ressurs, fant hun seg plutselig i en fremmed kultur hvor hun ikke følte seg velkommen. Selv om hun var berømt verden over og ledende i sitt felt, ble hun i begynnelsen lønnet som en vanlig assistent, uten de arbeidsforhold og utstyr som hun trengte for å fortsette sitt vitenskapelige arbeid. Hun hadde det også økonomisk vanskelig, ettersom hun hadde etterlatt omtrent alt hun eide i Berlin.
Eksperimentene som Meitner hadde satt i gang i Berlin, ble i mellomtiden videreført av Hahn og Strassmann. Via brev var hun i fast kontakt med Hahn om hva som kom ut av målingene og hva de kunne bety. Niels Bohr kom på besøk i oktober samme år, og hans støtte betydde mye. Måneden etter fylte Meitner seksti år, og feiret dagen sammen med fysikeren Oskar Klein og hans familie i Stockholm. Samme måned var hun en uke i København, hvor hennes nevø Otto Frisch, som også var fysiker, arbeidet ved instituttet til Bohr, etter å ha flyktet fra en stilling ved Universitetet i Hamburg. Hennes reise til Danmark krevde stor innsats fra hennes venner, da hun som statsløs var uten pass og i prinsipp var «fange» i Sverige. Under dette besøket hadde Meitner også et kort, hemmelig møte med Hahn, som kom fra Berlin.
Den 10. desember ble Enrico Fermi overrakt Nobelprisen i fysikk i Stockholm for sine eksperimenter med produksjon av nye, radioaktive elementer ved nøytronbestråling. I sitt foredrag snakket han om hvordan nye transuraner kunne bli produsert. Han møtte Meitner og lot henne få vite at han og hustruen, som hadde jødisk bakgrunn, skulle reise direkte til USA etter prisutdelingen. De ville ikke vende tilbake til Italia, hvor Mussolini hadde tatt makten.
Uranspalting
Målingene i Berlin kunne tyde på at ved bestrålingen av uran med nøytroner, ble det også dannet isotoper av radium sammen med mulige transuraner. For å identifisere dette produktet, benyttet Hahn og Strassmann den vanlige metoden med å separere det kjemisk ut med barium som ligger i den samme gruppen i periodesystemet. I løpet av desember viste det seg mer og mer vanskelig å se noe skille mellom disse to grunnstoffene. Radium-isotopene oppførte seg som barium, som om barium virkelig var produsert. Hahn skrev til Meitner at han ville skrive en kort artikkel om dette før han tok juleferie. Det var implisitt forstått at Meitners navn ikke kunne bli tatt med som medforfatter, ettersom hun var jøde.
Dette brevet hadde Meitner med til Kungälv, der hun ankom hos Eva von Bahr lille julaften for å feire jul. Nevøen Otto Frisch kom også for å feire julen med sin tante. Neste formiddag, julaften 1938, diskuterte de innholdet i brevet, og det ble klart at eksperimentene viste at uranatomet var blitt splittet i to deler, hvor den ene halvdelen var barium. Etter noen bekreftende beregninger, kalte de spaltningen for fisjon av atomkjernen og skrev sammen sine resultater i en kort artikkel som ble publisert i tidsskriftet Nature. En uke senere var Frisch tilbake ved instituttet i København, der han eksperimentelt påviste i et ionisasjonskammer de to fragmentene som urankjernen ble splittet opp i som med stor energi ble skutt ut. Fra da av var spalting av atomkjernen ikke lenger primært en del av kjernekjemien, men hovedsakelig en kjernefysisk prosess. Kort tid etter reiste Niels Bohr med nyheten til New York, og arbeidene til Hahn og Strassmann, Frisch og Meitner ble kjent verden rundt.
Våren 1939 kunne hun tilbringe fem uker ved Bohrs institutt, hvor hun fortsatte arbeidet sammen med Frisch. Kontakten med Hahn i Berlin var ikke lenger så god; derimot var det nå spesielt Max von Laue som holdt henne informert om hva som skjedde der. Ved hjelp av sine svenske venner lyktes hun i å få sin søster Gusti og hennes mann Jutz Frisch ut av Østerrike, og de bosatte seg sammen i en leilighet i Bragevägen 12. Sommeren 1939 var hun på besøk i England etter innbydelse fra William L. Bragg og John Cockcroft. De mente at hun burde flytte dit for å arbeide ved Cavendish Laboratory i Cambridge. Meitner syntes ikke hun kunne akseptere tilbudet. Den 1. september 1939 gikk tyske tropper inn i Polen og innledet andre verdenskrig. Frisch var da på et besøk ved University of Birmingham og ble værende i England.
Det var nå klart at ved spaltningen av uran ble det frigjort flere nøytroner slik at man kunne sette i gang en kjedereaksjon som kunne få militære anvendelser. Etter initiativ fra Leó Szilárd og Albert Einstein i USA ble det der satt i gang et større og mer organisert forskningsarbeid på spaltning av uran. Høsten 1939 var James Chadwick i Stockholm og prøvde å overtale Meitner til å flytte til England, sannsynligvis for å videreføre arbeidet med uranfisjon.
Andre verdenskrig
I Stockholm fortsatte Meitner sitt arbeid ved Manne Siegbahns institutt. Hun fikk faglig støtte av professorene Carl Wilhelm Oseen og Oskar Klein, men opplevde likevel at arbeidsforholdene ikke var tilfredsstillende. Sommeren 1943 (muligens også tidligere) fikk Meitner en forespørsel om hun kunne reise til USA og delta i Manhattanprosjektet, USAs arbeid med å lage en atombombe. Hun anså seg som pasifist, ønsket ikke å arbeide for våpenindustrien og takket nei til forespørselen fra de allierte. I løpet av 1943 avla både Max von Laue, Max Planck og Otto Hahn korte, offisielle besøk i Stockholm.
På det tidspunktet hadde hun fått den norske fysikeren Njål Hole som assistent, og de var naturligvis i daglig kontakt. Etter at krigen var slutt ble det kjent at Meitner under krigen hadde begynte å informere den engelske etterretningstjenesten SIS om kontaktene hun hadde i Tyskland og hva som eventuelt skjedde med tysk utvikling av atomvåpen. Det ble senere også kjent at Hole hadde kommet til Siegbahns institutt på oppdrag fra SIS. I denne perioden kom også mye informasjon om tysk vitenskap til Stockholm fra Meitners venn Paul Rosbaud, som arbeidet som tysk-engelsk dobbelagent.
Ogres fylke
Ogres fylke var en forvaltningsenhet midt i Latvia, omtrent 30 km øst for hovedstaden Riga. Det ble avskaffet i 2009. Administrativt senter i fylket var Ogre.
Lise Meitner
Etterkrigstid
Hun ble bedt om å komme tilbake til Tyskland, noe hun ikke ville. Første gang hun besøkte Tyskland etter krigen, var i 1947, i forbindelse med et minnearrangement til ære for Max Planck i Göttingen. I Stockholm fikk hun endelig bedre lønn og arbeidsforhold i en ny stilling ved Kungliga Tekniska Högskolan, hvor hun arbeidet frem til 1953 da hun ble 75 år. Hun var da (i 1949) blitt svensk statsborger. Sammen med Otto Hahn mottok hun 1949 Max Planck-medaljen. I 1957 mottok hun ordenen Pour le Mérite für Wissenschaften und Künste som er den høyeste, vitenskapelige pris i Tyskland, fra president Theodor Heuss. To år senere ble Hahn-Meitner-Institut opprettet i Berlin i det tidligere DDR. Det er nå en del av det større Helmholtz-Zentrum, som er blitt bygd opp etter den tyske gjenforeningen.
Merimna
Merimna er en slekt av biller som hører til familien praktbiller (Buprestidae).
Utseende
En middelsstor (ca. 20 millimeter), blankt kullsvart praktbille uten metallglans.
Levevis
Larvene utvikler seg i under barken på eukalyptus-stammer. I likhet med den europeiske arten sotpraktbille (Melanophila acuminata) angriper denne arten trær som er skadet av skogbranner, og er avhengig av brann.
Utbredelse
Arten er svært utbredt og vanlig i Australia.
Garmo
Garmo (av norr. Garðmór = inngjerdet mo) er ei bygd øst i Lom kommune i Nord-Gudbrandsdalen, som nå tilhører Innlandet fylke. Bygda ligger øst for kommunesenteret Fossbergom, på sørsiden av Vågåvatnet og langs begge sider av riksveg 15 (Ottadalsvegen) gjennom Ottadalen. Alternativt kan man komme til Garmo i Lom fra Fagernes i Valdres via riksvei 51 over Valdresflye. Bygdelaget ble i middelalderen kalt «Vårdalen», og navnet er i fortsatt bruk, som i Vårdalen statsallmenning som forvaltes av Lom fjellstyre.
Lise Meitner
Siste år
Hun ble værende i Sverige til 1960 da flyttet hun til Cambridge i England for å være nærmere sin nevø Otto Frisch og andre slektninger som hadde kommet dit. Båndene til Wien var fremdeles sterke, og i 1963 ble hun invitert dit på et offisielt besøk. Som mange ganger tidligere understreket hun her nødvendigheten av å hjelpe unge kvinner med utdannelse og deltagelse i det vitenskapelige liv. Hennes siste, lange reise gikk til USA i 1964. To år senere ble hun tildelt Enrico Fermi-prisen sammen med Hahn og Strassman, den høyeste utmerkelse i USA for vitenskapelig virke. Lise Meitner var den første kvinne som mottok den. Hun døde i Cambridge høsten 1968, et par måneder etter sin kollega Otto Hahn, og hun ble begravet i Bramley i Hampshire.
Garmo
Garmo nevnes i et diplom fra tidlig 1200-tallet, men ikke som flere gårdsbruk. Garmo øvre (gnr. 3, Oppigard Garmo), Garmo søndre (gnr. 4, Systugun Garmo) og Garmo nordre (gnr. 5, Nordgard Garmo) var opprinnelig ett og samme gårdsbruk, men den opprinnelige urgården er for lengst delt. Akkurat når dette skjedde er usikkert, men i 1604 nevnes «Gaardmoe» som to fullgårder og én halvgård med identisk beskrivelse. Oluf Rygh nevner også i Norske Gaardnavne at både Byre (gnr. 1) og Hesthagen (gnr. 2) trolig er skilt ut fra Garmo. Garmo nevnes også flere ganger i årene før og etter svartedauden, som i årene 1323 og 1344 før, samt i årene 1383, 1384 og 1398 etter.
Lise Meitner
Siste år
Grunnstoff nr. 109 meitnerium ble i 1997 oppkalt etter henne. På samme måte har krater på Venus og Månen fått hennes navn.
Garmo
En av de mer kjente sagnene fra Garmo er hvordan grenda fikk sin første kirke. I all enkelhet forteller sagnet at Torgeir gamle på Garmo fikk fiskerettighetene i Tesse av Olav den Hellige etter en tvistesak i 1021, mot å la seg kristne og ved å bygge ei kirke der. Retten til fisket i Tesse stadfestes tidlig på 1200-tallet i et diplom utferdiget av biskop Ivar «skjalg» av Hamar. Fiskeretten har alltid vært høyt verdsatt, og den følger fortsatt gårdene i Garmo, fra Byrgrenda til og med Moagrenda. Graffer og underhørende bruk har imidlertid ikke fiskerett i Tesse, siden de hører til i Lom hovedsokn.
Garmo stavkirke dateres gjerne til perioden 1150–1200, selv om det finnes to inskripsjoner som antyder at den ble bygget i år 1130. Den ene av disse er fra 1730 i Systugun Garmo. Den andre er fra 1785 i Systugun Frisvoll. Det knytter seg stor usikkerhet til tradisjonen bak begge. Nye Garmo kirke ble reist på Garmo i 1879, siden den gamle stavkirken var blitt for liten og i dårlig stand. Den gamle stavkirken ble revet i 1882, men gjenreist som museumskirke på Maihaugen i Lillehammer i 1921. Der residerer den fortsatt som en del av De Sandvigske Samlinger ved Lillehammer museum, og den kan fortsatt benyttes til enkelte formål, som vigsler.
Forfatteren og nobelprisvinneren Knut Hamsun (1859–1952) ble døpt Knud Pedersen i stavkirken på Garmo den 28. august 1859, men det er omdiskutert om han ble født i Lom eller Vågå. Hamsunstugu (på Garmotræet/Garmoødegaard) ligger like ved riksveien på Garmo i Lom. Det var barndomshjemmet til hans i de første barndomsårene. Etter at familien flyttet nordpå i 1862 kom Knut Hamsun tilbake til Garmo i Lom som 14-åring. Der jobbet han en kort tid i butikken til gudfaren Torstein Hesthagen. Den 4. oktober 1874 sto han også konfirmant i den gamle stavkirken på Garmo. Den 10. desember 1920 mottar Knut Hamsun nobelprisen i litteratur. Det er reist en baute til minne om forfatteren like ved Hamsunstugu.
Bygda Garmo er ellers kjent for sitt tradisjonsrike spillemannsmiljø, som ennå er levende med et stort tilskudd av yngre. Garmos mest kjente spellemann i nyere tid var Hans W. Brimi. Garmo-skulen ble nedlagt i 2015, men skolebygget ligger i Knut Hamsuns veg. Garmo barnehage har samme adresse som skolen. Garmo bygdahus (grendehus) ligger langs Ottadalsvegen ved avkjøringen til Eklevegen.
Lise Meitner
Siste år
Sommeren 2014 ble det avdekket en statue av Lise Meitner i forgården til Humboldt-universitetet i Berlin, hvor det fra før finnes statuer av Hermann von Helmholtz og Max Planck.
Forskningen som banet vei til en annens Nobelpris
De mange hederstegn som Meitner mottok har lenge blitt overskygget av at hun ikke ble tildelt Nobelprisen for spalting av atomkjernen sammen med Otto Hahn.
Den 15. november 1945 kunngjorde Kungliga Vetenskapsakademien at Hahn hadde mottatt Nobelprisen i kjemi for 1944 «for sin oppdagelse av spaltingen av den tunge atomkjernen». I ettertid har mange kritisert at Meitner ble ignorert, ettersom Hahns arbeid var et produkt av samarbeidet med Meitner.
På den tiden skrev Meitner følgende i et brev: «Hahn fortjener selvfølgelig nobelprisen i kjemi. Det er virkelig ingen tvil om det. Men jeg tror at Otto Robert Frisch og jeg ga et ikke ubetydelig bidrag for å klargjøre prosessen om uranfisjon – hvordan det oppstår, og at det produserer så mye energi, og det var noe svært fjernt for Hahn». Carl Friedrich von Weizsäcker, Lise Meitners forhenværende assistent skrev likeledes senere at Hahn «selvfølgelig fortjente denne nobelprisen. Han ville ha fortjent den selv om han ikke hadde gjort denne oppdagelsen. Men alle anerkjente at delingen av atomkjernen fortjente en nobelpris». Otto Robert Frisch som samarbeidet med Meitner, skrev tilsvarende i et brev i 1955.
Tildelingen av nobelprisen til Hahn var lenge forventet. Både han og Meitner hadde blitt nominert både for nobelprisen i kjemi og fysikk gjentatte ganger, også før oppdagelsen av kjernefysisk spalting. Lise Meitner ble første gang nominert til prisen i 1924, da i fysikk, for oppdagelsen av protaktinium. Forslaget var at hun og Otto Hahn skulle dele den. Gjennom årene ble hun i alt nominert 15 ganger uten å nå frem; blant de fremste som nominerte henne var nobelprisvinnerne Niels Bohr, Max Planck, Max von Laue, Werner Heisenberg, James Franck og Albert Einstein.
I 1990-årene ble arkivene til det svenske vitenskapsakademiet åpnet, og i sin biografi om Meitner benyttet Ruth Lewin Sime arkivmaterialet for å vurdere Meitners manglende nobelpris for 1944. I en artikkel i 1997 i tidsskriftet Physics Today skrev Sime og hennes kolleger Elisabeth Crawford og Mark Walker følgende: «Det synes som Lise Meitner ikke delte prisen for 1944 fordi nobelkomiteens struktur var lite egnet til å vurdere tverrfaglig arbeid; fordi medlemmene av kjemikomiteen var ute av stand til eller uvillige til å rettferdig vurdere hennes bidrag; og fordi under krigen var de svenske vitenskapsmennene overlatt til sin egen begrensede ekspertise. Meitners utelukkelse fra kjemiprisen kan sammenfattes som en blanding av partiskhet overfor fagfelt, politisk treghet, uvitenhet og hastverk.».
Max Perutz, som mottok nobelprisen i kjemi for 1962, kom til samme konklusjon: «Etter å ha vært låst ned i nobelkomiteens arkiv i femti år, viser dokumentene som førte til denne urettferdige prisen, at Nobelkomiteens langvarige vurderinger var hemmet av en manglende anerkjennelse både av den felles innsats som gikk forut for oppdagelsen, og av Meitners skriftlige og muntlige bidrag etter hennes flukt fra Berlin.»
Norgesmesterskapet i bueskyting 1948
Norgesmesterskapet i bueskyting 1948 ble arrangert på Lillehammer 28.-29. august.
Talsu fylke
Talsu fylke var en forvaltningsenhet vest i Latvia. Det ble avskaffet i 2009. Administrativt sentrum var Talsi med 12.391 innbyggere. Fylket dekket 4,1% av arealet i Latvia.
Riga fylke
Riga fylke var en forvaltningsenhet midt i Latvia langs kysten til Rigabukten. Det ble avskaffet i 2009. Riga fylke omfattet også hovedstaden Riga. Omtrent halvparten av innbyggerne i Latvia bodde i Riga fylke.
Designdagen
Historikk
Designdagen ble arrangert av Norsk Designråd, og senere av etterfølgeren DOGA, og var Norges største designfaglige arrangement med fokus på design som innovasjonsdriver. Designdagen bød på foredrag, utdeling av Merket for god design og Norsk Designråds øvrige priser, og ble avsluttet med en feiringsmiddag. På Designdagen ble det utdelt heder til norske bedrifters og designeres evne til å utvikle innovative produkter og tjenester med høy designfaglig kvalitet. Dagen var åpen for næringslivet, designbransjen og alle andre med interesse for design og innovasjon. Norsk Designråd ønsket at både foredragene og designprosjektene som ble hedret på Designdagen, skulle være med å inspirere flere bedrifter til å investere i design og dermed oppnå langsiktige konkurransefordeler og lønnsomhet.
Annen bruk av begrepet
Etter at DOGA sluttet å bruke «Designdagen» som betegnelse på sitt årvisse arrangement, har en studentorganisasjon ved NTNUs avdeling på Gjøvik tatt begrepet i bruk om sitt lokale arrangement.
Norgesmesterskapet for brassband 1985
Norgesmesterskapet for brassband 1985, det 7. NM for brassband ble arrangert 16. februar 1985 i Grieghallen, Bergen.
Norgesmesterskapet 1985 ble vunnet av Eikanger-Bjørsvik Musikklag (dirigent Ray Farr).
= Resultat og musikk =
1. divisjon
Pliktverk i 1. divisjon i 1985 var Dances and Arias av Edward Gregson. Dances and Arias regnes som et vendepunkt i brassbandlitteraturen, verket er banebrytende på flere områder; bruk av muter i hele korpset, to flugelhorn og ikke minst den utstrakte bruken av slagverkinstrumentene. Dommere i 1. divisjon var Keith Wilkinson, Nils Eivind Nikolaisen og Jurgen Broll.
3. divisjon Eidsberg Brass Band vant 3. divisjon - pliktverk 	An Ouverture for Spring (Roy Newsome); dommere var Keith Wilkinson, Nils Eivind Nikolaisen og Jurgen Broll.
Moanetunnelen
Moanetunnelen er en veitunnel på  mellom Moane og Saggrenda i Kongsberg kommune i Viken. Tunnelen ble åpnet 3. juli 2020.
Bakgrunn
Tunnelen er en del av prosjektet Damåsen–Saggrenda, som omfatter totalt 13,2 km ny vei og inkluderer blant annet Kongsbergtunnelen, Kongsberg bru, Svartåstunnelen, Saggrenda bru og Vollåstunnelen. Hovedmål for prosjektet er å korte reisetiden og avlaste veiene i Kongsberg ved å legge gjennomgangstrafikken utenom bebygde områder. Det er forventet en innsparing i kjøretid forbi Kongsberg på 4-5 minutter ved vanlig trafikk og opptil 20-30 minutter ved rushtrafikk.
Joanna Rutkowska
Joanna Rutkowska er en polsk sikkerhetsspesialist som er kjent for sin forskning på stealth malware og sine bidrag til forskning på bakdører i Windows Vista og hvordan slike installereres og skjules.
I august 2006 presenterte hun på Black Hat Briefings, en konferanse i Las Vegas, en metode for å angripe maskiner som kjører operativsystemet Windows Vista. For denne forskningen ble hun utmerket i listen Five Hackers who Put a Mark on 2006 av eWeek Magazine.
Først presenterte Rutkowska hvordan en kan unngå Vista sin modell for beskyttelse av kjernen, og demonstrerte hvordan usignert kode kan lastes inn i kjernen. Under andre del av presentasjonen ble en teknikk kalt Blue Pill introdusert. Metoden kan beskrives som et rootkit som lar fremmed kode overta kontrollen av systemet gjennom virtualisering. Denne metoden er uavhengig av operativsystemet, selv om den er beskrevet og demonstrert på maskiner som kjører Windows Vista. Metoden er omdiskutert, og det debatteres hvor effektiv den er.
På neste Black Hat i Las Vegas så presenterte Rutkowska og Alexander Tereshkin forskning som viste at det i Vista finnes svakheter i enkelte av driverne som lar angripere omgå Vista sin kjernebeskyttelse. De publiserte også kildekoden til det åpne kildekodeprosjektet for Blue Pill. Det ble da også diskutert metoder for å unngå at slike virtualiseringer ble detektert, og hvordan de eksisterende metodene for å påvise virtualiseringer var ute av stand til å påvise hva som var ondsinnet kode og hva som ikke er ondsinnet. De demonstrerte også den første fungerende proof of concept for nested virtualization, hvor en Blue Pill hypervisor lar andre enkle hypervisors kjøre som gjester.
Rutkowska startet i april 2007 Invisible Things Lab i Warszawa. Selskapet fokuserer på sikkerhet i operativsystemer og virtualiseringer.
Uraj
Uraj (russisk: Ура́й) er en by i Khanty-Mansia i Russland. Den ligger ved elva Konda, rundt 250 km sørvest for Khanty-Mansijsk. Innbyggertall: 19 794 (2006 est.), 38 872 (folketelling 2002), 37 198 (folketelling 1989).
Historie
Uraj ble grunnlagt i 1922 av bosettere fra det sentrale Russland. Etter at det ble funnet olje i området i 1960, ble stedet en bosetning for oljearbeidere. Den fikk bystatus i 1965.
Økonomi og industri
Uraj er det organisatoriske senter for oljeutvinningsregionen. I 1960 ble det første oljefeltet i Sibir (Sjaimskojefeltet) åpnet her. Uraj er startpunktet for oljerørledningen Sjaim–Tjumen. Oljebehandlingsanlegget TPP Urajneftegaz OOO «LUKoil- Zapadnaja Sibir» ligger i Uraj.
Blant andre industrier i Uraj er næringsmiddelindustri og husbygging.
Tylopaedia sardonyx
Tylopaedia sardonyx er en dagsommerfugl som hører til familien glansvinger (Lycaenidae).
Utseende
En middelsstor (vingespenn 32-50 millimeter), brun og oransje dagsommerfugl. Oversiden av vingene er matt oransje i den indre delen, for det meste brunlig i den ytre. Undersiden av forvingen er matt oransje med svartkantede, sølvfargede flekker, mens undersiden av bakvingen er gråbrun med et smalt, sølvfargede tverrbånd og to kortere streker. Bakvingen ender i en kort stjert, og innerkanten er litt innbuktet.
Utbredelse
Denne arten er utbredt i Sør-Afrika.
Menemen
Menemen er en by med 170 090 innbyggere (2017) i den tyrkiske provinsen İzmir. Den ligger nord for Çiğli og Karşıyaka, sør for Aliağa, øst for Foça og vest for Manisa.
Berat Djimsiti
Berat Ridvan Djimsiti (19. februar 1993) er en sveitsiskfødt albansk fotballspiller som spiller for den italienske klubben Atalanta BC.
Landslaget
4. september 2015 fikk han sin første landskamp for mot.
To hus tett i tett
To hus tett i tett var en barneserie på syv episoder som gikk på NRK barne-TV fra 1985 til 1989. Produksjonen var en doku-dramaserie som ble spilt inn Fjellveien i Bergen og handlet om familien Sandberg, som bestod av foreldrene Signe og Sverre, og barna Sigri, Sveinung, Synne og Sigbjørn. Datteren Sigri var også seriens fortellerstemme. Regien var ved Liv og Haakon Sandberg, som også var besteforeldrene i familien. Liv Sandberg hadde også skrevet manuset til serien, herunder all dialog.
Arena : trøndersk tidsskrift for kunst og kultur
Arena – trøndersk tidsskrift for kunst og kultur utkom fra 1978 til 1990 med fire nummer i året.
Tidsskriftets første nummer, 1/1978, hadde Ivar Borgersen og Rolf Rolfsen som redaktører og utgivere; redaksjonskomitéen besto av Sverre Gran, Laila Holm, Fredrik Skagen og Ragna Thiis. Bladet ble de første årene redigert av ulønnede, frivillige, fra 1986 var Arnulf Kolstad ansatt som redaktør. Trykk og distribusjon var ved Snøfugl forlag, Melhus.
Bladet utkom med to nummer i 1978, fire nummer årlig, og opphørte med nr. 3/1990. Tidsskriftet ble indeksert fra nr 2, 1980.
Antonina Skorobogattsjenko
Hun ble tatt ut i troppen til det russiske kvinnelandslaget og fikk sin mesterskapsdebut under Håndball-EM 2016 i Sverige.
SS «Svolder»
SS «Svolder» var en firemastet bark som ble levert med navnet «Brackerdale» i april 1887 til J. & A. Roxburgh i Glasgow i Skottland.
Skipet ble solgt i desember 1909 til A. F. Klaveness & Co m.fl. i Sandefjord. Skipet fikk da navnet «Svolder».
Den 5. november 1911 grunnstøtte skipet på Stora Brottet ved Vinga utenfor Göteborg, og forliste. Hun var da på vei fra Sundsvall til Melbourne med trelast.
Curling under Vinter-OL 2006
Kampoppsett og resultater for curling under Vinter-OL 2006 i Torino. Konkurransen foregikk i curlinghallen i Pinerolo. De fire beste lagene gikk videre til semifinale. Der de fire første plassene ble delt mellom flere enn fire lag, ble semifinalisten avgjort ved tie-break.
Kampene
13. februar
15. februar
16. februar
17. februar
19. februar
20. februar
14. februar
18. februar
Finale
''Etter ekstraomganger. Stillingen var 6-6 etter 10 runder''
Mesterdetektiven Basil Mus
Mesterdetektiven Basil Mus (originaltittel: The Great Mouse Detective) er en amerikansk tegnet fantasy- og mysteriefilm for barn fra 1986, produsert av Walt Disney Pictures. Filmen handler om musa Basil som er viden kjent som en mesterdetektiv blant andre dyr i London. En dag må han hanskes med mesterforbryteren Rottenikken som har bortført en dukkemaker. Det viser seg at Rottenikken har langt større planer fore. Historien er basert på Eve Titus' barnebokserie Basil of Baker Street (1958-1982). Både filmen og bøkene er inspirert av historiene om Sherlock Holmes.
Filmen er den 26. i rekken av Disneys klassikere.
Handling
Når leketøysmakeren Rustimus blir bortført henvender hans datter Olivia seg til den kjente detektiven Basil Mus i Baker Street. Det viser seg at kidnapperen er en trebent flaggermus ved navn Flagre, som arbeider for en mesterkriminell kjent som professor Rottenikken. Rottenikken har til hensikt å tvinge Rustimus til å lage en robotkopi av selveste musedronningen, for slik å ta kontroll over hele museriket.
Popularitet og økonomi
Mesterdetektiven Basil Mus ble en moderat publikumssuksess i USA, hvor den innbrakte $25,3 millioner i 1986 og ytterligere $13,3 millioner i 1992, til et samlet beløp på $38,6 millioner. Den havnet på 38. plass over de mest innbringende filmene i USA i 1986. Til tross for at inntektene overgikk produksjonskostnadene så anså en del bransjefolk den som en kommersiell skuffelse.
Produksjonskostnadene var på $14 millioner.
Anmelderne
Den ble godt mottatt av anmelderne, noe som gjenspeiles i at den har fått 82 % på Rotten Tomatoes. Både Roger Ebert og Leonard Maltin gav den 3 av 4 stjerner.
Trøndelag Flyavdeling
Trøndelag flyavdeling var en avdeling i Hærens flyvåpen under Nordenfjeldske Flyveavdeling fra 1914. Avdelingen ble oppsatt i nøytralitetsvernet på Værnes flystasjon i september 1939. Den bestod av en speiderving som ved utbruddet av 2. verdenskrig i 1940 hadde 9 Fokker C.V speiderfly. Avdelingen ble flyttet via Selbu til Aursunden da tyskerne angrep 9. april. Sjef for speidervingen i 1940 var Per Carlsson frem til 13. april. Ledelsen ble deretter overtatt av løytnant Wilhelm Mohr. På grunn av mangel på drivstoff ble avdelingen stort sett liggende uvirksom. Avdelingen ble oppløst 27. april 1940.
2. divisjon ishockey for menn 2005/06
2. divisjon ishockey for menn 2005/06 var det tredje nivået i norsk ishockey sesongen 2005/06.
Potosí
Potosí er en by i Bolivia og hovedstaden i departementet Potosí. Byen hadde i 2001 en befolkning på 145 057 innbyggere. Byen ligger på altiplano i 4 090 meter over havet og det hevdes at dette er verdens høyeste beliggende by. Byen ligger ved foten av fjellet Cerro de Potosí, ofte kalt Cerro Rico («rikt fjell») hvor det i århundrer har sølvgruvedrift. Floraen rundt byen er preget av puna.
Blant turistattraksjoner i byen er det mulig å ferdes gjennom de mange gruvegangene i Cerro Rico, og byen ligger også i nærheten av verdens største saltslette, Salar de Uyuni.
Ånstad (Skjåk)
Ånstad er det historiske kommunesenteret i Skjåk kommune i Innlandet, og omtales derfor ofte som tettstedet Skjåk. Ånstad ligger øst i kommunen, i retning Lom. Riksvei 15 går gjennom Ånstad. Her ligger også Skjåk kirke.
CONCACAFs mesterliga
CONCACAFs mesterliga er den viktigste fotballturneringa for klubblag i CONCACAF. Den ble starta opp i 2008, og tok over for CONCACAFs mestercup.
16 lag deltar i turneringen som begynner med 8-delsfinaler hvor det spilles hjemme- og bortekamper. Finalen spilles også over to kamper. Vinneren av turneringa kvalifiserer seg for VM i fotball for klubblag.
Mesterligaens første vinner etter det nye formatet ble meksikanske Atlante, etter at de slo Cruz Azul 2–0 sammenlagt i finalen.
Seatlle Sounders FC ble første klubb fra Major League Soccer til å vinne turneringen da de slo Pumas UNAM 5-2 sammenlagt i mai 2022.
Vigdis
Vigdis er et kvinnenavn dannet av norrøne víg, «slag, kamp», og dís, «søster, kvinne, gudinne». Den norrøne formen av navnet var Vígdís.
Utbredelse
Vigdis var et populært navn på norske jentebarn født i 1940- og 1950-årene.
Kjente personer med navnet
Personene i listen er ordnet kronologisk etter fødselsår.
Aliağa
Aliağa er en by med 94 070 innbyggere (2017) i den tyrkiske provinsen İzmir. Den ligger nord for Menemen, nordøst for Foça og sør for Egeerhavet.
Tmesorrhina tridens
Tmesorrhina tridens er en bille som hører til gruppen gullbasser (Cetoniinae) i gruppen skarabider (Scarabaeoidea).
Utseende
En middelsstor, avlang, blankt grønn gullbasse.
Levevis
Arten lever i regnskog.
Utbredelse
Arten er utbredt i Kamerun og Elfenbeinskysten.
Systematisk oversikt
Underarten Tmesorrhina tridens camerunica blir nå vanligvis ført til Tmesorrhina iris.
Vansomerenia rogersi
Vansomerenia rogersi er en dagsommerfugl som hører til familien glansvinger (Lycaenidae).
Utbredelse
Denne arten er utbredt i Kenya og Tanzania.
Den tyske forbundsmarine
Den tyske forbundsmarine eller Forbundsmarinen (tysk: Reichsflotte, «Rikets flåte») var den første fellestyske marine. Frankfurtparlamentet vedtok dannelsen av den nye tyske flåten den 14. juni 1848. Forbundsmarinen eksisterte i revolusjonsårene 1848–1852.
Den tyske forbundsmarinen
Det tyske forbundet, som ble dannet på Wienerkongressen i 1815 som en løs konføderasjon, hadde også en forsvarstruktur der medlemsstatene stilte væpnede styrkene til disposisjon for forbundet. Forbundet manglet sjømilitære maktmidler, ettersom ikke-tyske sjømakter kontrollerte flere av de tyske statene med adgang til havet eller andre stater i forbundet. Kongeriket Hannover var fram til 1837 i personalunion med Storbritannia, verdens mektigste sjømakt. Storhertugdømmet Luxembourg var i personalunion med kongedømmet Nederland. Kongen av Danmark var hertug av Holstein. Dette etterlot ingen flåteorganisasjon av betydning i de tyske medlemstatene.
Personalunionen mellom Storbritannia og Hannover ble avsluttet og den nederlandske kongen var ikke lenge med i det tyske forbundet. Danmark kom i et skarpt motsetningsforhold i forhold til de tyske hertugdømmene. Det tyske forbundet intervenerte med en krigserklæring i den første slesvigske krigen mellom den danske staten og de slesvig-holstenske opprørerne i april 1848. Den danske orlogsflåten beholdt sjøherredømmet utenfor de tyske farvannene og startet umiddelbart en blokade av de tyske østersjøhavnene. Den første uken ble over femti handelsskip oppbrakt og ført til København. All handelsvirksomhet ble stoppet. Blokaden ble senere utvidet til også å omfatte Elben.
Frankfurtparlamentet fattet et vedtak om å danne en ny, fellestysk krigsflåte for å bryte den danske blokaden og ta opp kamp med den danske orlogsflåten. Etter to dager ble man enig om et felles forslag om den nye marinen, som ble vedtatt den 14. juni 1848. Frankfurtparlamentets vedtaket tok sikte på et fellestysk etablissement. Den skulle opprettes med finansiell hjelp på seks millioner reichstaler fra det føderale budsjettet.
Prins Adalbert von Hohenzollern av huset Hohenzollern fra Preussen ble den første øverstkommanderende med admiralgrad i den fellestyske flåten. Han ble tilbakekalt av den prøyssiske kongen i 1849. Kontreadmiral Karl Rudolf Brommy overtok og ble flotiljesjef for den tyske Nordsjøflotiljen, den første sjømilitære enheten under det tyske flagget.
Den tyske forbundsmarinen deltok sammen med Den slesvig-holstenske flotiljen i den første slesvigske krig mot de danske stridskreftene til sjøs. Det kom til flere mindre trefninger, ofte uten resultat mot de overlegne danske flåtefartøyene. Den meste kjente av disse er trefningen ved Helgoland 4. juni 1849. Her kom den tyske Nordsjøflotiljen på tre skip i kamp med den danske blokadeeskadren i Nordsjøen på fire skip, hvorav to var på skuddhold. Admiral Brommy forsøkte å bryte den danske blokaden med et streiftog ut til den britiske Helgoland. Danskene grep inn og drev ham tilbake. Som i de fleste sjøtrefningene i krigen ble det bare mindre skader på materiell og besetning. Denne trefningen er den første kampen til sjøs som tyske krigsskip førte under det svart-røde-gylne flagget.
Kanonbåtene
26 åredrevne kanonsjalupper med seilrigging, den siste, som var bygget i Hamburg, ble døpt til «St. Pauli».
EM i fotball for kvinner 1989
EM i fotball for kvinner i 1989 ble spilt først gjennom kvalifiseringsgrupper, deretter gjennom semifinale mellom gruppevinnerne. Akkurat som i EM i 1987 ble semifinalene, bronsefinalen og finalen spilt i et vertsland som ble valgt etter kvalifiseringsrundene. Vertslandet var Vest-Tyskland. Vest-Tyskland vant over Norge i finalen.
Kvalifisering
For kvalifiseringsgruppene, se EM i fotball for kvinner 1989 kvalifisering
De deltakende nasjonene ble fordelt over fire grupper, og de to beste gikk til kvartfinale. Kvartfinalen ble spilt hjemme og borte, og de fire vinnerne gikk videre til sluttspillet. Gruppevinnerne i de fire kvalifiseringsgruppene var Danmark, Nederland, Vest-Tyskland og Frankrike. Nummer to var Norge, Sverige, Italia og Tsjekkoslovakia. Vinnerne av kvartfinalene var Vest-Tyskland, Italia, Norge og Sverige.
Norgesmesterskapet i bueskyting 1949
Norgesmesterskapet i bueskyting 1949 ble arrangert i Oslo 29. august.
Fortuna (Spania)
Fortuna er en liten by i den autonome regionen Murcia i Spania. Byen er kjent for sine varme kilder. Det har ligget spaanlegg i byen i mange hundre år, man vet blant annet at varmekildene ble benyttet av romerne under okkupasjonen av Spania i tiden mellom Jesu fødsel og Vest-Romerrikets fall i 476. Dagens anlegg ble våren 2004 nyoppuset og åpnet for vanlig drift sommeren samme år. I Fortuna ligger også Spanias første termalbutikk og et spa-museum som dokumenterer utnyttelsen av de varme kildene helt tilbake til den gresk-romanske perioden. Spaanleggene er svært populære, særlig blant folk som lider av reumatisme, allergi og andre former for hud- og leddsykdommer, og det ligger flere hoteller i den lille byen.
City Vision
City Vision er et musikkalbum med Sidsel Endresen og Jon Eberson Group, utgitt i 1983.
Albumet vant Spellemannprisen 1984 i klassen Produsent/Opphavsmann/Arrangør.
2. divisjon ishockey for menn 2004/05
2. divisjon ishockey for menn 2004/05 var det tredje nivået i norsk ishockey sesongen 2004/05.
Pembroke College (Cambridge)
Pembroke College er et av University of Cambridges colleges som er hjem for over 600 studenter og fellows. Det er det tredje eldste colleget ved universitetet. Fysisk er Pembroke det eldste av de store collegene. Det har bygg fra hvert av århundrene siden grunnleggelsen i 1347. I tillegg kommer store hageanlegg.
I Pembroke College ligger det første kirkebygget designet av Christopher Wren, og det var lærested for den britiske statsministeren William Pitt den yngre. Biblioteket i colleget har et viktoriansk nygotisk klokketårn som i tillegg til kanarifuglen er Pembrokes fremste kjennetegn.
Blant collegets alumni er komikeren Eric Idle.
Imerslund & Co
Imerslund & Co, eller Imerslund Musikk ble etablert i 1914 av Thorleif Imerslund, faren til Per Imerslund og er i dag en stor musikkforretning i Oslo. Opprinnelig var butikken et magasin som solgte både instrumenter, plater og fotoutstyr og holdt til i Torggata, rett ved der hvor firmaet fortsatt har en butikk.
Etter hvert ble virksomheten mer rettet inn mot musikk, med et stort utvalg av både instrumenter og plater. I 1935 flyttet butikken inn i større lokaler i Dronningens gate og i 1951 ble butikken kjøpt av Henschien Trekkspillfabrikk i Hønefoss, for så selge den videre til Erling Tronerud i 1965.
I 1970 flyttet forretningen til nye lokaler i «Strøget» – Oslos første gågate. Da en høy husleie tvang butikken ut, havnet de i Skippergata 28.
I 1992 ble det etablert en ny musikkbutikk på St. Olavs Plass med navnet St. Olav Musikksenter. Butikken var en all round butikk, med et ekstra fokus på trommer.
I 1997 kjøpte St. Olav Musikksenter seg inn i eiersiden av Imerslund Musikk og i 1998 flyttet St. Olav Musikksenter fra sine lokaler på St. Olavs Plass til større lokaler i gamle Torggata Bad, i Torggata 16.
I løpet av de neste årene kjøpte St. Olav Musikksenter opp en større andel av aksjene i Imerslund Musikk, og ble etterhvert største eier og i 2005 fusjonerte selskapene til ett firma. Det nye navnet ble Imerslund Musikk AS, med bakgrunn i den lange og tradisjonsrike historien dette navnet bærer.
I 2006 åpnet Imerslund Musikk Norges største musikkbutikk i Oslo på Schous bryggeri.
Marianne Harg
Marianne Harg (født 1. mai 1953) er en norsk sivilingeniør og tidligere fagforeningsleder bosatt i Skien.
Harg var president i Tekna fra 2005 til 2013. Hun var medlem av foreningens hovedstyre i periodene 1995–1999 og 2003–2005, og var i 2003 ordfører i Representantskapet. Harg ble gjenvalgt som president tre ganger. Hun var den andre kvinnelige president i foreningens historie.
Harg er siden 2008 innvalgt i NTVA - Norges Tekniske Vitenskapsakademi.
Utdanning og erfaring
Harg er utdannet sivilingeniør innen kjemi fra NTH i 1976. I 2005 var hun seksjonssjef i Hydro IS Partner, et IT-selskap under Hydro som i 2008 ble kjøpt opp av EDB Business Partner, et selskap som nå er kjent som EVRY. Hun har tidligere jobbet ved Norsk Hydros forskningssenter i Porsgrunn, vært produksjonssjef for farmasøytiske fiskeoljekonsentrater i Pronova Biocare og prosessingeniør i Hydro Agri. Harg har også diverse styreverv, blant annet i Innovasjon Norge Telemark og Norges miljø- og biovitenskapelige universitet; hun var styreleder i Teknisk Ukeblad Media AS fra 2006 til 2009.
Vaktjournalen fra Oscarsborg 9. april 1940
Disse sidene er preget av en stor blekkflekk fra et blekkhus som har veltet under de kraftige rystelsene. Det ligger også små glassbiter mellom sidene, som tyder på at et vindu i nærheten ble knust. Innføringene er skrevet stødig med sort blekk og er korte og konsise. Det står også skrevet hvem som var på vakt denne morgenen, fra offiserer til menige. Sideformatet er A4, og bare 22 av de 100 sidene er utfylt. Det ligger også et løst ark i journalen med rapport fra hovedvakta 9.-10. april. Den er også skrevet inn som siste utfylte side. Både arket og siden fra disse dagene er skrevet med blyant. Det ligger også ni permisjonssedler i protokollen. Protokollen er undertegnet av vaktkommanderende Knut Espelund.
Man vet ikke om protokollen ble værende på festningen frem til krigens slutt. Fra 1970-tallet lå den i arkivet etter Frisørenes fagforening før den først i 2003 ble overlevert til Riksarkivet som i dag eier og oppbevarer den. Man vet ikke hvordan protokollen har havnet i Frisørenes fagforenings arkiv. Protokollen er fritt tilgjengelig hos Riksarkivet, men bærer preg av slitasje.
Bergama
Bergama er en by med 102 961 innbyggere (2017) i den tyrkiske provinsen İzmir. Den ligger sør for Edremit, øst for Dikili og vest for Kınık.
56 (tall)
56 (femtiseks, også skrevet seksogfemti på riksmål) er det naturlige tallet som kommer etter 55 og kommer før 57. 56 er et partall.
56 er atomnummeret til barium.
56 er LVI i romertall.
Rallynoter
Rallynoter eller bare noter er en vanlig brukt av kartlesere for å beskrive en rallyløype i ekstrem detalj. Rallynotene beskriver ting langs ruten som sideveier, veikryss og andre faktorer som kan påvirke hastigheten sjåføren vil velge å kjøre med. Videre beskriver notene avstanden mellom hvert blikkfang, krappheten og formen på svinger, ugunstig dossering, topper, bakketopp, type overflate og værforhold, hull i veien, spesielle instruksjoner til sjåføren, og så videre.
For å kunne meddele alle disse viktige detaljene på kort tid leses rallynotene fra et kompakt stenografi av kartleseren underveis i fartsprøven. En rekke systemer har blitt utviklet, og det er ingen "standard" for rallynoter, men i praksis er det en rekke de facto standarder. Forskjellige varianter varierer for eksempel med foretrukket språk i teamet, metriske eller andre enheter, og så videre. Rallynoter til en fartsprøve WRC kan være på mange sider, og et helt rally kan gå over flere bøker.
På noen løp gir arrangørene ut offisielle noter, og det er da som regel forbudt å rekognosere (recce), som betyr at disse notene er de eneste som skal brukes. Andre løp tillater mannskapene å bruke de notene de skulle ønske uavhengig av opphav. Skriving av noter krever tilgang til løypen på forhånd av arrangementet, hvilket ikke alltid er mulig.
Norske ord
Noen vanlige ord i norskspråklige rallynoter er:
Svinggradering
Svinger graderes ofte 1 til 6, hvor 1 betyr 90 graders sving i første gir, mens 6 betyr at svingen nesten går rett frem og i sjette gir. Fingradering av sving kan angis med pluss eller minus.
Guam under Sommer-OL 1992
Guam under Sommer-OL 1992. Tretten sportsutøvere fra Guam deltok i fem sporter, friidrett, bueskyting, sykling, seiling og svømming under Sommer-OL 1992 i Barcelona. Det var andre gangen Guam deltok i et sommer-OL, de vant ikke noen medaljer
Sébastien Denis
Sébastien Denis (født 4. mai 1971 i Paris) er en fransk hekkeløper.
Han deltok under VM innendørs 2004, og EM innendørs 2005 uten å kvalifisere seg for finalen. Den personlige rekorden hans på 13,57, er fra juli 2003 i Narbonne. I 2005 fikk han en offentlig advarsel etter å ha testet positivt på efedrin.
Leksikograf
Leksikograf, av og til også kalt leksikolog, er en person som arbeider med ordbøker og leksikon. Den vitenskapelige disiplinen ordbokslære kalles leksikografi.
Leksikografer kan være teoretiske leksikografer, av og til også kalt metaleksikografer eller leksiologer. De arbeider med prinsipp for utarbeidelse av ordbøker. Praktiske leksikografer, ordboksredaktører, utarbeider konkrete ordbøker.
En leksikograf har ofte en utdannelse innen filologi som basis. «Å læra opp ein ordboksredaktør tek eitt år», sa forsker og ordbokredaktør Oddrun Grønvik da Norsk Ordbok ble flyttet fra Oslo til Bergen i 2016 og fortsatte:  ''Du må vera villeg til å interessera deg for absolutt alt. Orda dekkjer heile omgrepsverda vår, og det nyttar ikkje å seia at du ikkje har greie på naturfag. Du må kunne skriva ein populær definisjon på gentransplantasjon som også genforskarar synest er greitt forklart.''
John McIntire
John Herrick McIntire (født 27. juni 1907 i Spokane, død 30. januar 1991 i Pasadena) var en amerikansk skuespiller.
Boråsvegen (Molde)
Boråsvegen er en gate i Molde kommune i Møre og Romsdal. Gaten starter ved gangfeltet ved Solhagen og går østover. Gaten har fått navn etter Moldes svenske vennskapsby Borås, mens Borås igjen har en gate som er oppkalt etter Molde. Gaten ender i Skogvegen.
Norgesmesterskapet for brassband 1984
Norgesmesterskapet for brassband 1984, det 6. NM for brassband ble arrangert 16. februar 1984 i Grieghallen, Bergen.
Norgesmesterskapet 1984 ble vunnet av Stavanger Brass Band (dirigent Kjell E. Larsen).
= Resultat og musikk =
1. divisjon
Pliktverk i 1. divisjon i 1984 var An Epic Symphony av Percy Fletcher. Dommere var Howard Snell, Edward Nilsen og Kjell Habbestad.
Kristina Kozjokar
Kristina Viktorovna Kozjokar (Кристина Викторовна Кожокарь; født 28. februar 1994 i Toljatti) er en russisk håndballspiller, som spiller for den russiske klubben og det russiske landslaget. Hun har tidligere spilt for klubblagene og.
Hun ble tatt ut i troppen til det russiske kvinnelandslaget og fikk sin mesterskapsdebut under Håndball-EM 2016 i Sverige.
Norgesmesterskapet for brassband 1984
2. divisjon
Tertnes Brass vant 2. divisjon - pliktverk Kenilworth (Arthur Bliss); dommere var: Arne Kvalø, Harry Rishaug og John Fletcher.
Valmieras fylke
Valmieras fylke var en forvaltningsenhet nord i Latvia, langs grensa til Estland. Det ble avskaffet i 2009. Fylket dekket 3,7% av arealet i landet.
Am I Saying Goodbye?
Am I Saying Goodbye er en promo-singel med Jon Eberson og Sidsel Endresen, utgitt i 1987.
Karl-Gustaf Hildebrand
Karl-Gustaf Hildebrand (født 25. april 1911 i Stockholm, død 30. januar 2005) var en svensk professor i økonomisk historie i Uppsala, forfatter og salmedikter. Han var sønn av fil.dr. Karl Hildebrand og Elisabeth af Geijerstam.
Karl-Gustaf Hildebrand er representert i den svenske salmeboken 1986 års psalmbok med flere verker, både originaltekster, bearbeidelser og oversettelser. (nr 5, 83, 146, 316, 327, 373, 418, 447, 468, 488, 498, 514, 515, 594, 700:2). Han er også representert i Norsk Salmebok med en salme.
I sin ungdom viet Hildebrand seg til profan poesi, og blir husket som en av 30-tallets mest typisk dekadente Uppsala-poeter. Mest kjent er slutten av diktet «Valborgsnatt» fra diktsamlingen Nödvärn fra 1933:
Låtom oss fröjdas i ungdomens vår Någon sköt sig här igår Djupt i jorden skall han bo Där de härliga lagrarna gro
Hildebrand var medlem av den konservative studentforeningen Heimdal og nærværende ved Bollhusmötet i Uppsala i februar 1939 som protesterte på at Sverige tok imot jødiske akademikere som flyktet fra Nazityskland. Herman Lindqvist utpekte feilaktig Hildebrand som flyktingemotstander, noe som ledet til at en del av Historien om Sverige ble dratt inn. I realiteten arbeidet Hildebrand for å ta imot flyktninger, i strid med det tyskvennlige flertallet av Heimdal. Hendelsene blir beskrevet i detalj i Ola Larsmos Djävulssonaten (2007).
Moderne femkamp under Sommer-OL 1956
Moderne femkamp under Sommer-OL 1956. Moderne femkamp var med som olympisk øvelse for niende gang 1956 i Melbourne. Det ble konkurrert både individuelt og i lagkonkurranse som ble introdusert på OL-programmet ved forrige leker i Helsingfors.
Guatemala under Sommer-OL 1992
Guatemala under Sommer-OL 1992. Fjorten sportsutøvere, tolv menn og to kvinner fra Guatemala deltok i sju sporter under Sommer-OL 1992 i Barcelona. De vant ikke noen medaljer.
Opel Antara
Opel Antara (2006–) er en mindre fem-dørs SUV bygget av den tyske bilprodusenten Opel, en oppfølger til Opel Frontera.
Den ble stort sett bygget i Bupeyong i Incheon i Sør-Korea sammen med sine søstermodeller som Daewoo Winstorm og Chevrolet Captiva. Etterhvert ble det også produksjon i St. Petersburg i Russland og i meksikanske Ramos Arizpe, Coahuila.
De fleste av de få Antara som ble solgt i Norge hadde diesel-motor på 150 hk, men den kom også med store bensinmotorer på 3,2 liter. I 2011 fikk den kosmetiske endringer. Ifølge TV 2 ble den ikke tatt inn til Norge etter 2013.
Etterfølger på Opels SUV-front er Opel Mokka og Opel Grandland X.